Krimea astrofizika observatorio

La Krimea astrofizika observatorio (ukraine Кримська астрофізична обсерваторія) estas observatorio en Ukrainio konstruita je la alto 600 m en la loĝloko Nauĉno. Ĝi ekzistas de 1900. Tiam estis la privata observatorio kreita de la riĉa astronomia ŝatanto Nikolaj Sergejeviĉ Maljcov (cirile Николай Сергеевич Мальцов). En 1912 li donacis ĝin al la Observatorio Pulkovo. Dum la Dua Mondmilito ĝi estis preskaŭ tute detruita; en junio 1945 la soveta registaro decidis ripari ĝin, kaj profitis de tio por renovigi la Simeizan observatorion kaj dependigi ĝin al la Krimea astrofizika observatorio. Tie estis instalita teleskopo ricevita el la Observatorio de Berlino-Babelsberg, kiel milita reparacio. Kiam Sovetunio malaperis, la observatorio iĝis ukrainia, sed daŭris kunlabori kun Rusio kaj aliaj eŭropaj landoj. Ekde 1947 ĝi eldonas la Bultenon de la Krimea astrofizika observatorio (ekde 1977 en angla: Bulletin of the Crimean Astrophysical Observatory). En la observatorio estis malkovritaj 1285 asteroidoj (ĝis la 30-a de januaro 2010). Fotoj Notoj kaj referencoj Vidu ankaŭ Kategorio:Malkovrita de Krimea astrofizika observatorio Eksteraj ligiloj ruse La oficiala retpaĝo de la observatorio ruse Vidindaĵoj en Krimeo: la Krimea astrofizika observatorio Arkivigite je 2012-04-17 per la retarkivo Wayback Machine ruse La Krimea astrofizika observatorio (el la paĝaro de Земля и Вселенная)